PATVIRTINTA

Kaišiadorių r. Žiežmarių gimnazijos

direktoriaus 2013 m. spalio 28 d.

įsakymu Nr. V-277

**ŽIEŽMARIŲ GIMNAZIJA**

**KLASĖS AUKLĖTOJO VEIKLOS PLANAVIMO TVARKOS APRAŠAS**

**I. BENDROSIOS NUOSTATOS**

1. Klasės auklėtojo veiklos planavimo tvarkos aprašas (toliau - Aprašas) nustato Žiežmarių gimnazijos klasių auklėtojų veiklos planavimo laikotarpius, formavimo ir planavimo principus, formas, planų rengimo tvarką.

**II. KLASĖS AUKLĖTOJO VEIKLOS PLANAVIMO LAIKOTARPIAI**

2. Klasės auklėtojas, vykdydamas klasės auklėtojo pareigybės aprašyme nustatytas pareigas ir atlikdamas pagal veiklos sritis priskirtas funkcijas, savo veiklą planuoja pusmečiais:

2.1. I pusmečio veiklos planas parengiamas iki rugsėjo 20 d.

2.2. II pusmečio veiklos planas parengiamas iki vasario 15 d.

2.3. Parengtas klasės auklėtojo veiklos planas elektronine ir popierine forma atiduodamas tvirtinti direktoriaus pavaduotojui.

# III. VEIKLOS FORMAVIMO IR PLANAVIMO PRINCIPAI

3. Klasės auklėtojui, rengiančiam klasės auklėtojo veiklos planą (1 priedas), privaloma:

3.1. vadovautis strateginiais ir metiniais gimnazijos veiklos tikslais, uždaviniais, žinoti suplanuotas priemones;

3.2. žinoti, už kuriuos gimnazijos renginius atsakinga auklėjamoji klasė, kokie numatyti tradiciniai ar kiti gimnazijos renginiai ir šventės,;

3.3. iki rugsėjo 15 d. išsiaiškinti auklėtinių poreikius ir pageidavimus;

3.4. atsižvelgiant į auklėtinių amžių, numatyti aktualias pokalbių ir diskusijų temas, kuo įvairesnes darbo formas: viktorinas, konkursus ir t.t.;

3.5. numatyti laiką integruojamųjų programų vykdymui, veiklos planavimui ir analizei, pasirengimui renginiams, susitikimams su švietimo pagalbos specialistais (pokalbiai, tyrimai, anketavimas) ir kt.;

3.6. vadovautis gimnazijos vidaus ir darbo tvarką (planavimą, mokinių lankomumo kontrolę, tėvų informavimą, etikos kodeksą ir kt.) reglamentuojančiais dokumentais;

3.7. atsiradus nenumatytoms aplinkybėms, koreguoti veiklos planą.

**IV. PLANUOJAMOS VEIKLOS FORMOS IR TURINYS**

4. Klasės auklėtojo veiklos plane pateikiama informacija apie klasę:

4.1. klasės auklėtojo veiklos plano praėjusių mokslo metų ar pusmečio analizė;

4.2. klasės charakteristika: mokinių skaičiaus, bendravimo, elgesio, lankomumo, mokymosi pasiekimų, dalyvavimo renginiuose ir kitoje popamokinėje ar akademinėje veikloje, lyderystės kaita, mokinių tarpusavio santykiai, mikroklimatas ir kt.

4.3. klasės ir tėvų savivaldos forma ir jos nariai.

5. Klasės auklėtojas, rengdamas planą:

5.1. nustato konkrečius ir pamatuojamus, derančius su gimnazijos strategija ir tikslais, klasės auklėtojo veiklos tikslus ir uždavinius, priemones jų įgyvendinimui;

5.2. numato bendravimo ir bendradarbiavimo su tėvais, mokytojais, švietimo pagalbos specialistais formas ir periodiškumą;

5.3. numato individualaus ir grupinio darbo su švietimo pagalbos reikalaujančiais auklėtiniais laiką ir formas;

5.4. numato pasiruošimo renginiui, kurį organizuoja klasė, ir dalyvavimo kituose gimnazijos renginiuose veiklas;

5.5.numato integruojamųjų programų vykdymo temas ir formas bei laiką darbui su dokumentais;

5.6. numato pramogines klasės veiklas, klasės bendruomenės susitikimus, pažintines išvykas ir kt.

6. Klasės auklėtojas per mėnesį planuoja veiklą, priklausomai nuo tarifikuotų valandų: 13-14 val., kai klasei skirtos 3 darbo valandos per savaitę, 17-18 darbo valandų, kai tarifikuotos 4 val., 22-23 val. – kai 5 val. ir t.t.

**V. BAIGIAMOSIOS NUOSTATOS**

7. Žiežmarių gimnazijos klasės auklėtojo planavimo tvarkos aprašo nuostatų įgyvendinimo priežiūrą vykdo gimnazijos direktoriaus pavaduotojai ugdymui.

8. Aprašas gali būti keičiamas Žiežmarių gimnazijos klasių auklėtojų metodinės grupės arba kitų gimnazijos bendruomenės narių pasiūlymu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Priedas**

**KAIŠIADORIŲ R. ŽIEŽMARIŲ GIMNAZIJA**

TVIRTINU:

Direktoriaus pavaduotoja ugdymui

…………………………………

201..... m. ............... mėn. ....... d.

**....................... KLASĖS AUKLĖTOJO**

# .................................................

# VEIKLOS PLANAS

**201... – 201... m. m.**

**...... pusmečiui**

|  |
| --- |
| **A. Klasės auklėtojo veiklos tikslas(-ai):**  **1. ...............;**  **2. ............... .** |
|  |
| **B. Uždaviniai** *(kiekvienam tikslui pasiekti)*: |
| 1.1. ....................;  1.2. ....................;  1.3. .................... .  2.1. ....................;  2.2. ....................;  2.3. .................... . |
|  |
| **C. Trumpa klasės charakteristika:** |
| Klasėje mokosi ... mokinių. Iš jų ... mergaičių, ... berniukų, ... . Ugdymo problemos, pasiekimai, mokymosi motyvacija, tarpusavio santykiai ir kita klasę apibūdinanti informacija ... .  Klasės savivalda. |
| Tėvų komitetas, komiteto pirmininkas(-ė). |
| **D. Tiesioginio kontakto su klase laikas (jei numatytas):** ...........................................  (savaitės diena ir laikas)  **E. Praėjusio laikotarpio veiklos plano įgyvendinimo ataskaita**  **F. Klasės auklėtojo veiklos turinys (priemonės) pagal sritis numatytiems tikslams ir uždaviniams įgyvendinti:** |
|  |

|  |  |  |  |  |  |
| --- | --- | --- | --- | --- | --- |
| Uždavinio(-ių) Nr. | Mėnesiai | KLASĖS AUKLĖTOJO VEIKLOS SRITYS | | | Pastabos.Per mėnesį planuojamos veiklos trukmė: 17-18 darbo valandų, kai tarifikuotos 4 val., 22-23 val. – kai 5 val. ir 13-14 val., kai klasei skirtos 3 darbo valandos per savaitę ir t.t. |
| Klasės veiklos ir gimnazijos renginiai | Individualus ir grupinis darbas su mokiniais, tėvais, bendradarbiavimas su pagalbos mokiniui specialistais, dalykų mokytojais, dalyvavimas VGK veikloje | Klasės dokumentacijos tvarkymas ir kiti darbai |
|  | **RUGSĖJIS** |  |  |  |  |
|  |  |  |  |  |
|  |  |  |  |  |
|  |  |  |  |  |
|  | **SPALIS** |  |  |  |  |
|  |  |  |  |  |
|  |  |  |  |  |
|  |  |  |  |  |
|  | **LAPKRITIS** |  |  |  |  |
|  |  |  |  |  |
|  |  |  |  |  |
|  |  |  |  |  |
|  | **GRUODIS** |  |  |  |  |
|  |  |  |  |  |
|  |  |  |  |  |
|  |  |  |  |  |
|  | **IR T.T. (kiti mėnesiai)** |  |  |  |  |
|  |  |  |  |  |
|  |  |  |  |  |
|  |  |  |  |  |

Klasės auklėtojas: ..................................................................................................... .

*(vardas, pavardė, parašas)*